Na osnovu člana 2. i člana 5. Pravilnika o dodjeli stipendija učenicima / studentima i Odluke Rijaseta Islamske zajednice u Bosni i Hercegovini - Ured za društvenu brigu raspisuje

K O N K U R S

**za dodjelu stipendija u školskoj / akademskoj 2022/2023. godini iz Fonda Bejtu-l-mal**

1. **Za studente - 120 stipendija**
2. **Za učenike srednjih škola - 50 stipendija**
3. **Za učenike i studente sa poteškoćama u razvoju – 30** **stipendija**

**Pravo na konkurs imaju:**

I

1. svi redovni učenici i studenti u Bosni i Hercegovini
2. učenici i studenti koji ne ponavljaju godinu
3. učenici kojima prosjek ocjena u završnom razredu srednje škole iznosi najmanje 4,50
4. studenti prvog ciklusa studija sa prosjekom ocjena 8,50 u prethodnoj godini
5. učenici i studenti sa poteškoćama u razvoju izuzimaju se iz navedenih kriterija

II

Stipendije se dodjeljuju za školsku / akademsku 2022 / 23. godinu počevši od 01. septembra 2022. do 01. oktobra 2023. godine u mjesečnom iznosu od po:

1. 100,00 KM za učenike srednjih škola ( deset mjesečnih rata )
2. 100,00 KM za studente prvog ciklusa studija ( dvanaest mjesečnih rata )

III

**I OPĆI KRITERIJI:**

* da je redovan učenik jedne od medresa koje djeluju u okviru Islamske zajednice u BiH ili učenik neke od ostalih srednjih škola u BiH;
* da je student na jednoj od visoko-školskih ustanova koje djeluju u okviru Islamske zajednice u BiH ili neke od javnih visoko-školskih ustanova na području BiH;
* da posjeduje potrebnu dokumentaciju kao dokaz o redovnom školovanju;
* da posjeduje dokumentaciju o prosjeku ocjena ;
* da posjeduje dokumentaciju o socioekonomskom statusu porodice;
* da je saglasan sa svim pravima i obavezama koji se definišu ugovorom o dodjeli stipendije;
* da učenici nisu stariji od 20 a studenti od 30 godina.

IV

Komisija za razmatranje molbi i dodjelu stipendija će utvrditi broj stipendija a na prijedlog rukovodioca Ureda za društvenu brigu prema slijedećem:

* Stipendije prema socijalnom statusu
* Stipendije prema uspjehu
* Stipendije za učenike i studente sa poteškoćama u razvoju

**II POTREBNA DOKUMENTACIJA**

1. **Opća**
2. Zahtjev za dodjelu stipendije ( preuzeti sa www. Islamskazajednica.ba )
3. Uvjerenje o državljanstvu/ rodni list - kopija
4. Uvjerenje o redovnom upisu u školsku / akademsku 2022 / 23. godinu - orginal
5. Kopiju svjedočanstva o završenoj osnovnoj školi (za učenike prvog razreda srednje)
6. Kopiju svjedočanstva i diplome završnog razreda srednje škole

(za studente prve godine studija)

1. Kopiju indexa prve i druge stranice (svi studenti)
2. Uvjerenje o prosjeku ocjena iz predhodne akademske godine
3. Kućna lista ( **izdaje se i ovjerava u općini** )
4. Pismena izjava podnosioca zahtjeva da nije i da neće biti stipendista nekog drugog pravnog ili fizičkog lica ( **izjava se daje i ovjerava u općini** );
5. Pismena izjava kandidata kojom se daje saglasnost Uredu za društvenu brigu za objavu ličnih podataka prilikom objave rezultata Konkursa na elektronskim i printanim medijima Islamske zajednice u BiH ( **izjava se daje i ovjerava u općini** )

**b) Dokumentacija koja se boduje**

1. Uvjerenje o položenim ispitima iz prethodne godine i potvrdu dekanata o ostvarenom prosjeku ocjena položenih ispita ;
2. Dokaz o posebnim priznanjima i uspjesima prilikom školovanja i pohađanja mektebske nastave za proteklu godinu;
3. Dokazi o ukupnim mjesečnim prihodima / primanjima za punoljetne članove porodičnog domaćinstva po osnovu : **radnog odnosa** – zadnja platna lista, **penzije** – zadnji ček penzije, **invaliditeta** – ček invalidnine, **nezaposlenosti** – potvrda sa biroa ili poreske uprave za osobe koje nisu na birou.
4. Dokazi za roditelje: šehidska porodica, bez jednog ili oba roditelja ( izvod iz matične knjige umrlih), dokaz o ratnom vojnom invaliditetu roditelja ( ovjeren u općini)
5. Dokaz o ličnom invaliditetu – rješenje o invaliditetu **( ovjerena kopija** )
6. Dokaz o redovnom školovanju učenika / studenata u porodici ( **ovjerena kopija** )

**III POTREBNA DOKUMENTACIJA ZA**

**UČENIKE I STUDENTE SA POTEŠKOĆAMA U RAZVOJU**

1. Zahtjev za dodjelu stipendije
2. Potvrda o upisu školske 2022/23 godine
3. Rješenje/uvjerenje o invaliditetu
4. Izjava da nije stipendista nekog drugog pravnog ili fizičkog lica

V

**Krajnji rok za dostavu zahtjeva je 17. novembar 2022. godine**

VI

Rezultati Konkursa će biti objavljeni **početkom januara 2023. godine** na internet stranici Islamske zajednice, radiju Bir i Islamskim informativnim novinama Preporod.

VII

Nepotpuni zahtjevi i neblagovremeno dostavljena dokumentacija neće se uzimati u razmatranje

VIII

Zahtjev za dodjelu stipendije sa potrebnom dokumentacijom dostaviti isključivo putem pošte na adresu:

**Rijaset Islamske zajednice u Bosni i Hercegovini**

**Ured za društvenu brigu**

**Kovači br. 36**

**71000 Sarajevo**